laion/Wikipedia-Exotic huggingface dataset:
סיראדאלור

סיראדאלור (פארואזית: Syðradalur) הוא הכפר הדרומי ביותר, מבין ארבעת הכפרים, המצויים על האי קאלסוי, בסביבה הצפונית של איי פארו. בשנת 2009 נספרו 10 תושבי קבע המתגוררים בכפר, 6 גברים ו-4 נשים. בעונות הקיץ מגיעים תושבים נוספים מכל רחבי האיים אל הכפר הקטן ושוהים בבתי הקיץ שברשותם. כפר עם שם זהה קיים גם על האי סטריימוי. תחילת ההתיישבות באזור הכפר החלה במאה ה – 17, אז פנה הכפר לצד המערבי של האי ושמו היה בלאנקאסקוילי (Blankaskáli). בעקבות מפולת שלגים כבדה שהתרחשה בשנת 1809 הועבר הכפר לצידו המזרחי של האי ובשנת 1812 נקבע שמו החדש 'סיראדאלור', הנהוג בשימוש עד היום. בשנת 2009 נקבעו בכפר שלושה שמות של רחובות יחד עם מספרי בתים. בשנת 1985 נבנתה תעלת כביש שחיברה את הכפר המבודד עם יתר הכפרים שעל האי. אל האי ניתן להגיע במסוק מנקודות שונות ברחבי איי פארו או באמצעות הפלגה שיוצאת מספר פעמים ביום מהעיירה קלאקסוויק שעל האי בורד'וי. עלילת ספרו של העיתונאי עמרי גלפרין, 'האי בקצה האוקיינוס', מתרחשת ברובה בכפר סיראדאלור. מדיה וקבצים בנושא סיראדאלור בוויקישיתוף מידע ותמונות על הכפר סיראדאלור city population, Syðradalur (Tórshavnar, Towns and Villages, Faroe Islands) - Population Statistics, Charts, Map, Location, Weather and Web Information, www.citypopulation.de Syðradalur, whatson.fo Syðradalur, Visit Kalsoy UK (בדנית) All villages on the Faroe Islands., Syðradalur, Kalsoy / Faroe Islands / faroeislands.dk, www.faroeislands.dk MF Sam: Klaksvík - Syðradalur, ‏2020-05-13
Viene y Va

"Viene y Va" (בעברית: "באה והולכת") הוא סינגל שהוקלט על ידי הזמר הלטיני ג. טנגאנה, ביחד עם זמרת הרגאטון הדומיניקנית נאטי נטשה. השיר יצא לאור ב-24 בינואר 2020, על ידי חברת התקליטים סוני מיוזיק ספרד, כסינגל שלא מתוך אלבום. השיר הגיע למקום ה-25 במצעד השירים שבספרד. השיר נכתב על ידי ג. טנגאנה ונאטי נטשה והופק על ידי קאפי ו-DVLP. רולינג סטון סקרו את השיר בחיוב וציינו כי "ג. טנגאנה מצליח ליצור שיר שמחזיר אותנו לשנות הארבעים ועושה זאת באמצעות הלחנה, הפקה וכתיבה כמו שנעשה כאן". גם מגזין הבילבורד סקרו את השיר בחיוב רב. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות. הווידאו קליפ הרשמי של השיר הועלה לערוץ היוטיוב של ג. טנגאנה ב-24 בינואר 2020, בשידור חי. הקליפ צבר למעלה מ-15 מיליון צפיות. סרטון השיר "Viene y Va" באתר יוטיוב C. Tangana & Natti Natasha – Viene y Va (באנגלית), נבדק ב-2020-05-13 Viene y Va, נבדק ב-2020-05-13 spanishcharts.com - Spanish charts portal, spanishcharts.com Suzy Exposito, Suzy Exposito, C. Tangana, Natti Natasha Star in Film Noir-Inspired 'Viene y Va' Video, Rolling Stone, ‏2020-01-25 (באנגלית) C. Tangana & Natti Natasha's 'Viene y Va' Video: Watch, Billboard, ‏2020-01-23 Viene y Va, נבדק ב-2020-05-13 C. Tangana, Natti Natasha - Viene y Va (Video Oficial)
הדס מורין

הדס מורין (נולדה ב-30 ביוני 1999) היא כדורגלנית ישראלית, המשחקת בעמדת הקשרית בקבוצת הפועל קטמון ירושלים מליגת העל ובנבחרת ישראל. מורין נולדה וגדלה בירושלים. למדה בבית הספר התיכון ליד האוניברסיטה בעיר. כילדה נהגה לשחק במתנ"ס השכונתי בירושלים, וכשהייתה בכיתה ו' עברה לשחק בקבוצת הילדות של אס"א תל אביב. מורין המשיכה לשחק במועדון גם בקבוצת הנערות ובעונת 2014/2015, בגיל 15, עלתה לקבוצת הבוגרות. בסך הכל שיחקה מורין עשר עונות במדי אס"א תל אביב (למעט השאלה לחצי עונה להפועל רעננה בעונת 2018/2019). זכתה עם הקבוצה באליפות המדינה בעונת 2014/2015 ובגביע המדינה בעונת 2016/2017. כמו כן לקחה חלק בשני קמפיינים של אס"א תל אביב במוקדמות ליגת האלופות בשנים 2015 ו-2019. בינואר 2020, לאחר שסיימה את שירותה הצבאי, עברה ללמוד לשחק במכללת צ'ארלסטון בדרום קרוליינה, ארצות הברית. לאחר שנתיים בצ'ארלסטון, היא הצטרפה לאוניברסיטת אלבמה בהאנטסוויל. בינואר 2024 חזרה לשחק באס"א תל אביב, עד לסיום עונת 2023/2024. בקיץ 2024 הצטרפה מורין לסגנית האלופה דאז, הפועל קטמון ירושלים. מורין השתייכה לנבחרות הצעירות של ישראל עד גיל 15, עד גיל 17 ועד גיל 19. בעונת 2017/2018 הייתה שותפה לעלייתה של נבחרת ישראל עד גיל 17 לשלב העילית של מוקדמות אליפות אירופה. בסך הכל צברה 17 הופעות בנבחרות הצעירות. ב-23 בנובמבר 2023 ערכה את הופעת הבכורה שלה בנבחרת הבוגרת, במשחק מול קזחסטן במסגרת ליגת האומות, ונכון לדצמבר 2023 צברה 3 הופעות במדי הנבחרת. אליפות המדינה: 2014/2015 גביע המדינה: 2016/2017 הדס מורין, באתר Soccerdonna (בגרמנית) הדס מורין, באתר FootballDatabase.eu פרופיל באתר ההתאחדות לכדורגל בישראל פרופיל באתר אופ"א דף הפייסבוק של הפועל ירושלים, ‏28 ביוני 2024 רשימת משחקים לשחקנית, באתר ההתאחדות לכדורגל בישראל
Despacio

"Despacio" (בעברית: "לאט") הוא סינגל שהוקלט על ידי זמרת הרגאטון הדומיניקנית נאטי נטשה, הזמר הלטיני ניקי ג'אם והזמרים מנואל טוריזו ומייק טאוורס. השיר יצא לאור ב-17 בפברואר 2020, על ידי חברות התקליטים סוני מיוזיק לטין ופינה רקורדס, כסינגל שלא מתוך האלבום. השיר הגיע למקום ה-12 במצעד שירי הפופ הלטיניים. השיר נכתב על ידי די ג'יי לואיאן, לוני, חאווייר סמפר, וויזי קינגז, מייק טאוורס, ניקי ג'אם, מנואל טוריזו, רפאל פינה ונאטי נטשה והופק על ידי מייק טאוורס, די ג'יי לואיאן וממבו קינגס גם כן. מגזין הבילבורד פרסם כתבה מקיפה על השיר, בו הוא סוקר אותו ואת הקליפ שלו. הוא זכה להצלחה בעיקר במצעדים הלטיניים. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות. הווידאו קליפ הרשמי של השיר הועלה לערוץ היוטיוב של נאטי נטשה ב-17 בפברואר 2020, בשידור חי. הקליפ צבר למעלה מ-65 מיליון צפיות. מידע על הסינגל "Despacio" באתר מיוזיק בריינז סרטון השיר "Despacio" באתר יוטיוב מידע על השיר "Despacio" באתר ספוטיפיי די ג'יי לואיאן, לוני, חאווייר סמפר, וויזי קינגז, מייק טאוורס, ניקי ג'אם, מנואל טוריזו, רפאל פינה, נאטי נטשה מייק טאוורס, די ג'יי לואיאן, ממבו קינגס NATTI NATASHA’s Instagram post: “4 Colores de voces Maravillosos. Lunes salimos 🌍 #Despacio #NNMM #Repost @myketowers ・・・ YO ME TOMARÉ MI TIEMPO(mas lento) ME DISFRUTARÉ EL…”, Instagram (באנגלית) Natti Natasha, Nicky Jam & Manuel Turizo (Ft. DJ Luian, Mambo Kingz & Myke Towers) – Despacio (באנגלית), נבדק ב-2020-05-13 Natti Natasha, Billboard Natti Natasha's 'Despacio' Video: Watch, Billboard, ‏2020-02-18 Despacio, נבדק ב-2020-05-13 Natti Natasha | Nicky Jam | Manuel Turizo | Myke Towers - Despacio (Official Video)
הר ווטרמן

האם התכוונתם ל... אנטארקטיקה הר ווטרמן (אנטארקטיקה) – הר ברכס יוז בהרי המלכה מוד בשטח חסות רוס, שבאנטארקטיקה ארצות הברית הר ווטרמן (קליפורניה) – הר במדינת קליפורניה, שבארצות הברית
הר וקסלר

הר וקסלר (באנגלית: Mount Wexler) הוא הר נישא, שאינו מכוסה קרח ברכס יוז, בהרי המלכה מוד, בשטח חסות רוס, שבאנטארקטיקה. גובהו של ההר 4,025 מטרים מעל פני הים; והוא ההר הגבוה ביותר ברכס יוז. ההר ממוקם 5 קילומטרים צפונית - צפון-מערבית מהר קפלן. ההר התגלה וצולם מהאוויר על ידי אדמירל המשנה ריצ'רד בירד בטיסתו ב-18 בנובמבר 1929. ההר נסקר על ידי א. פ. קרארי (A.P. Crary) בעונת המחקר (הקיץ האנטארקטי) 1957–1958. שמו של ההר ניתן לו על ידי קרארי. ההר נקרא על שמו של הארי וקסלר (Harry Wexler), שהיה המדען הראשי מטעם ארצות הברית באנטארקטיקה במסגרת השנה הגאופיזית הבינלאומית בעונת המחקר (הקיץ האנטארקטי) 1957–1958. • Damien Gildea, Transantarctic Mountains - Mountaineering in Antarctica: Travel Guide הר וקסלר באתר הסקר הגאולוגי של ארצות הברית הר וקסלר באתר הגאזט האנטארקטי של ממשלת ניו זילנד הר וקסלר באתר הגאזט האנטארקטי המשווה SCAR של ממשלת אוסטרליה הר וקסלר באתר peakbagger מפת אזור הר וקלסר תחזית מזג אוויר עדכנית ארוכת טווח עבור הר וקסלר (לפי גבהים) מידע גאוגרפי והיסטורי
יעקב עטיה

יעקב (איקא) עטיה (נולד ב־14 ביולי 1942) הוא אלוף-משנה בדימוס, שרת ביחידה 8200 ובחיל המודיעין. לאחר שחרורו מצה"ל היה סמנכ"ל תפעול באיתוראן, ובהמשך יזם והקים את חברת "סתר יועצי ביטחון ואבטחת מידע", בה הוא מנכ"ל משותף. עוסק בפעילות ציבורית בקרנות להנצחת חללי הטרור. דור חמישי למשפחת עטיה בארץ ישראל. נולד בתל אביב ליוסף עטיה – מוכר בחנות אופנה, ולרוזה מבית קנזה – עקרת בית. גדל בעיר בת ים. כנער בן 16, הצטרף בשנת 1958 כחניך בקורס קדם צבאי ביחידה 8200 והוכשר כאלחוטן מאזין ערבית. בהמשך מילא תפקידים מקצועיים ופיקודיים ביחידה 8200 ומפקדת חיל המודיעין. פיקד על בסיס האזנה ועל יחידת האזנה מרחבית צפון בין השנים 1964 – 1971 כולל מלחמת ששת הימים. במלחמת יום הכיפורים ואחריה (1973 – 1974) מונה למפקד בסיס האזנה קדמי מערבית לתעלת סואץ בג'בל עתקה. ובשנת 1974 שימש כמ"מ מפקד גדוד האזנה נייד ביחידה 8200. ב-1974–1976, מילא תפקיד ראש ענף איסוף באמ"ן מחלקת איסוף. בשנים 1976 – מפקד ענף מקצועות מודיעין בבה"ד 15 1979. בשנים 1979 – 1980 שימש כראש ענף סגל וקצינים ומ"מ ראש מחלקת משאבי אנוש במפקדת קצין מודיעין ראשי. בשנים 1980–1982 שימש כראש המטה ביחידה 8200, בדרגת אל"ם כולל מלחמת שלום הגליל. בנובמבר 1983 פרש מצה"ל. בוגר קורס מפקדי פלוגות וקורס קמ"נים מתקדם בשנת 1971. בוגר המכללה לפיקוד ומטה (פו"מ) בשנים 1972/73. בוגר השתלמות מפקדי חטיבות בשרות מילואים 1990. בשנים 1983–1988 עבד בחטיבת הקשר של תדיראן בתפקיד ניהול במנהלת פרויקט לשדרוג ציוד הקשר הטקטי בצה"ל. בשנים 1988–1993 מילא תפקידים בכירים בחברות כלל ביטוח ומגדל חברה לביטוח. בשנת 1994 מונה לסמנכ"ל תפעול חברת איתוראן לאיתור רכב. והיה בין מקימי החברה במסגרת תדיראן. בשנת 1997 יזם וייסד את החברה "סתר יועצי ביטחון ואבטחת מידע" ומשמש בה כמנכ"ל. בעל תואר ראשון בהיסטוריה של המזרח התיכון מאוניברסיטת תל אביב. בוגר תוכנית למנהלים בבית הספר למנהל עסקים באוניברסיטת תל אביב 1983. בשנת 1964 נישא לחרמונה ממשפחת ברוור מחיפה, גננת פרטית ותיקה. המשפחה מתגוררת ברמת אפעל. לזוג נולדו 3 ילדים. הבת הצעירה, ענבר, סטודנטית בפקולטה למדעי הרוח באוניברסיטת תל אביב. נרצחה בפיגוע בדיזנגוף סנטר, בערב פורים י"ג אדר תשנ"ו 4 במרץ 1996, הייתה בת 22 במותה. הבת אורית עוסקת בפרסום ושיווק. הבן אסף בעל שליטה בחברת נדל"ן מסחרי. פעיל בקרנות הנצחה לנפגעי הטרור: קרן ענבר– נוסדה בשנת 1997 במרכז למורשת המודיעין (מל"מ) לעידוד מחקר ומעשה להתמודדות עם טרור. הקרן מעניקה מלגות ופרסים על כתיבה ופרסום של עבודות ומחקרים בתחום חקר הטרור ועל מעשים ראויים לציון, בהתמודדות אל מול הטרור. יו"ר הקרן הוא אלוף דני רוטשילד. קרן ענבר וטלי – קרן מלגות משותפת באוניברסיטת תל אביב על שם ענבר עטיה וטלי גורדון שנרצחו בפיגוע דיזנגוף סנטר. הוקמה על ידי האוניברסיטה בפקולטות למדעי הרוח ולמדעי החברה, בתרומות שגויסו על ידי קרן הנאמנים של האוניברסיטה בארצות הברית. הקרן מעניקה בטקס שנתי מלגות לסטודנטים מצטיינים. עוסק בפעילות ציבורית במרכז למורשת המודיעין. קרן ענבר - אל מול הטרור סתר – יועצי ביטחון ואבטחת מידע ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יעקב עטיה".
רכס יוז (אנטארקטיקה)

רכס יוז (באנגלית: Hughes Range) הוא רכס הרים גבוה, בהרי המלכה מוד, בשטח חסות רוס, שבאנטארקטיקה. הרכס משתרע בכיוון צפון-דרום. הרכס ממוקם ממזרח לקרחון קניון, בין המפגש בין קרחון ברנדאו וקרחון קלטי שמדרום לרכס, ועד הדום הקרח ג'ובינקו שמצפון לרכס. לרכס שש פסגות בולטות, שהגבוהה בהן היא הר קפלן (שגובהו 4,230 מטרים מעל פני הים). הר קפלן (שיא גובהו של הרכס), הוא החמישי בגובהו באנטארקטיקה. הר ברנן, הר ווטרמן, הר וקסלר, הר קפלן, מצוקי קמפבל, מישור ליין, קרחון גוד וקרחון קניון. הרכס התגלה וצולם מהאוויר על ידי אדמירל המשנה ריצ'רד בירד בטיסת ב-18 בנובמבר 1929. שמו של הרכס ניתן לו על ידי הוועדה המייעצת לשמות אנטארקטיים, לבקשתו של בירד. הרכס נקרא על שמו של צ'ארלס אוונס יוז (Charles Evans Hughes), שהיה מזכיר המדינה האמריקני, נשיא בית המשפט העליון של ארצות הברית, וייעץ לריצ'רד בירד. • Damien Gildea, Transantarctic Mountains - Mountaineering in Antarctica: Travel Guide רכס יוז באתר הסקר הגאולוגי של ארצות הברית רכס יוז באתר הגאזט האנטארקטי של ממשלת אוסטרליה רכס יוז באתר הגאזט האנטארקטי המשווה SCAR של ממשלת אוסטרליה נתוני זריחת/ שקיעת שמש/ירח עדכניים ברכס יוז מזג אוויר נוכחי מעודכן ברכס יוז תחזית מזג אוויר עדכנית ארוכת טווח עבור רכס יוז תחזית מזג אוויר עדכנית ארוכת טווח בהרים השונים ברכס יוז (לפי גבהים) גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
Me Estás Matando

"Me Estás Matando" (בעברית: "אתה הורג אותי") הוא סינגל שהוקלט על ידי זמרת הרגאטון הדומיניקנית נאטי נטשה. השיר יצא לאור ב-21 בפברואר 2020, על ידי חברות התקליטים סוני מיוזיק לטין ופינה רקורדס, כסינגל שלא מתוך האלבום. השיר הגיע למקום התשיעי במצעד שירי הפופ שברפובליקה הדומיניקנית. השיר נכתב על ידי נאטי נטשה לבדה, והוא מדבר על אלימות נגד נשים. לאורכו של השיר, שרה נטשה "אתה הורג אותי", אך מוסיפה כי הוא לא עושה את באמצעות אלימות פיזית, באומרה "בלי לשים עלי אצבע אחת; בלי לתת לי שום רעל לשתות". השיר הופק על ידי אנדרס קסטרו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות. הווידאו קליפ הרשמי של השיר הועלה לערוץ היוטיוב של נאטי נטשה ב-21 בפברואר 2020, בשידור חי. הקליפ צבר למעלה מ-48 מיליון צפיות. סרטון השיר "Me Estás Matando" באתר יוטיוב Naughty Nat by Natti Natasha, Genius (באנגלית) marissaisabel, Natti Natasha deja sin aliento a sus seguidores con atrevido video bailando sin ropa (+VIDEO), Gossipvzla, ‏2020-05-10 (בספרדית) Natti Natasha canta su más reciente sencillo para sus fans - Minuto Entertainment, www.minutoe.com (בספרדית) Me Estás Matando, נבדק ב-2020-05-13 monitorLATINO, Conoce el Top20 Pop monitorLATINO República Dominicana, charts monitorLATINO (בספרדית) Natti Natasha – Me Estás Matando (באנגלית), נבדק ב-2020-05-13 Natti Natasha - Me Estás Matando 💔 (Official Video)
Bonnie & Clyde

"Bonnie & Clyde" (בעברית: "בוני וקלייד") הוא סינגל שהוקלט על ידי הזמר הלטיני קוסקולה, ביחד עם זמרת הרגאטון הדומיניקנית נאטי נטשה. השיר יצא לאור ב-10 בנובמבר 2018, על ידי חברות התקליטים וייט ליון רקורדס, פינה רקורדס ורוטווילאס רקורדס, כסינגל שלא מתוך אלבום. השיר יצא בסמוך לצאת השיר "Me Gusta", אך לא נכלל באלבום הבכורה של נטשה, IlumiNATTI. השיר נכתב על ידי קוסקולה ונאטי נטשה והופק על ידי לויאל "דה פרודקטור", מוקה, אוריאו-ביטז ומונטנה דה פרודקטור. השיר נכתב בהשראת בוני וקלייד; שודדים שפעלו במרכז ארצות הברית בזמן השפל הגדול, בשנות ה-30 של המאה ה-20. הם משכו תשומת לב רבה מצד התקשורת, ומעלליהם ריתקו רבים מקוראי העיתונים של אותה תקופה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות. הווידאו קליפ הרשמי של השיר הועלה לערוץ היוטיוב של קוסקולה ב-10 בנובמבר, בשידור חי. הקליפ צבר למעלה מ-27 מיליון צפיות. סרטון השיר "Bonnie & Clyde" באתר יוטיוב לויאל "דה פרודקטור", מוקה, אוריאו-ביטז, מונטנה דה פרודקטור A lo Rihanna: el nuevo (y gran) tatuaje de Natti Natasha que no convenció a sus seguidores, Pagina 7 (בספרדית) Bonnie & Clyde (feat. Natti Natasha), נבדק ב-2020-05-13 Release group “ilumiNATTI” by Natti Natasha - MusicBrainz, musicbrainz.org Iluminatti, נבדק ב-2020-05-13 ilumiNATTI by Natti Natasha, Genius (באנגלית) Cosculluela & Natti Natasha - Bonnie & Clyde ( Video Oficial )
K.T.S.E.

K.T.S.E. (ראשי תיבות: Keep That Same Energy; בעברית: שמור על אותה האנרגיה) הוא אלבום האולפן השני של הזמרת-יוצרת האמריקאית טייאנה טיילור. האלבום יצא לאור ב-22 ביוני 2018 על ידי חברות התקליטים GOOD Music ודאף ג'אם. האלבום הגיע למקום ה-17 במצעד הבילבורד 200. מידע על האלבום K.T.S.E. באתר MusicBrainz K.T.S.E., discogs (באנגלית) Teyana Taylor, Billboard K.T.S.E. by Teyana Taylor, Apple Music (באנגלית) Teyana Taylor - K.T.S.E., Discogs (באנגלית) Teyana Taylor - K.T.S.E., Discogs (באנגלית)
ג'ף ג'ארט

ג'ף ג'ארט (באנגלית: Jeff Jarrett; נולד ב-14 ביולי 1967) הוא מתאבק מקצועי אמריקאי, שהתאבק ב-WWF וב-WCW. ג'ארט החל לעסוק בקריירת ההיאבקות, כשמלאו לו 18 שנים וכאשר אביו, ג'רי, ניהל ארגון היאבקות קטן בטנסי בשם CWA; באפריל 1986 ערך את הופעת הבכורה שלו. כעבור 3 שנים, שם הארגון שונה ל-USWA, וג'ארט זכה באליפות העולם והזוגות של הארגון. לאחר מכן, התאבק ג'ארט בארגוני היאבקות ביפן ובמקסיקו ובשנת 1993 הצטרף ל-WWF (שמו הקודם של ה-WWE). ג'ארט הופיע בדמות של זמר קאנטרי והיה מופיע לקרבות עם גיטרה. בינואר 1994 הופיע בקרב הרויאל ראמבל המסורתי של האירוע רויאל ראמבל כאשר נכנס כמספר 12 וסיים במקום ה-10 אחרי שהודח על ידי רנדי סאבאג'. ברויאל ראמבל 1995, זכה ג'ארט לראשונה באליפות הבין יבשתית לאחר שגבר על רייזר רמון. סך הכל זכה ג'ארט 6 פעמים בתואר זה. בשנת 1996 הצטרף ג'ארט ל-WCW, שהיה הארגון המתחרה הגדול של ה-WWF באותה התקופה. לאחר תקופה קבוצה הצטרף לסטייבל "ארבעת הפרשים". בשנת 1997 ניצח את דין מלנקו וזכה באליפות ארצות הברית הראשונה שלו, מתוך שניים. ב-20 באוקטובר 1997 חזר ג'ארט ל-WWF, ג'ארט החל עימות עם בארי ווינדהאם, ולאחר שניצח אותו זכה באליפות צפון-אמריקה של NWA בראשית 1998. בתחילת מרץ חזר ג'ארט לדמות זמר הקאנטרי, והחל לנתץ גיטרות על מתחריו, פעולה שהפכה למזוהה עימו. לאחר מכן הצטוות יחד עם אואן הארט לצמד והם גברו על קן שמרוק וביג בוס מן כדי לזכות בתואר אליפות הזוגות של ה-WWE. שמונה ימים לאחר התאונה שהביאה למותו של אואן הארט, באירוע מעבר לקצה 1999, שבו הארט היה אמור לנצח את הגודפאדר ולזכות באליפות הבין יבשתית, תפס ג'ארט את מקומו, ניצח וזכה בתואר בעצמו. באמצע 1999 הפסיד ג'ארט את התואר לאדג'. לאחר מכן, ג'ארט הצליח להשיב אליו את התואר בחזרה. בהמשך הפסיד אותו לדילו בראון וגם בפעם הזאת, צלח בהחזרת התואר. בסאמרסלאם 1999 זכה ג'ארט באליפות אירופה. בהמשך התעמת עם צ'יינה. באוקטובר 1999 החוזה של ג'ארט נגמר והוא הצטרף ל-WCW. ג'ארט נכנס לעימות עם כריס בנואה, ניצח אותו וזכה באליפות ארצות הברית. בהמשך הצטרף לקבוצת New World Order יחד עם קווין נאש, ברט הארט וסקוט הול. ג'ארט התמודד מול סיד וישס על אליפות ה-WCW, אך הפסיד בקרב עליה. באפריל 2000 זכה לראשונה באליפות ה-WCW לאחר ניצחון על דיאמונד דאלאס פייג', כאשר האחרון גבר על ג'ארט בתוך זמן קצר וזכה בתואר שוב. לאחר מכן, ניצח את דייוויד ארקט וזכה בתואר אליפות העולם בפעם השנייה. במהלך חודש מאי 2000 הפסיד את התואר לריק פלייר ולאחר מכן זכה בו שוב. במרץ 2001 ה-WWF רכשה את ה-WCW, כשדמותו של ג'ארט לא שרדה את המעבר. לאחר מכן, התאבק בארגוני היאבקות שונים ובין היתר TNA,‏ AAA ו-NJPW. מדיה וקבצים בנושא ג'ף ג'ארט בוויקישיתוף ג'ף ג'ארט, ברשת החברתית אקס (טוויטר) ג'ף ג'ארט, ברשת החברתית אינסטגרם ג'ף ג'ארט, באתר WWE.com להיאבקות מקצועית ג'ף ג'ארט, באתר Online World of Wrestling
The Album (אלבום של טייאנה טיילור)

The Album (בעברית: האלבום) הוא אלבום האולפן השלישי של הזמרת-יוצרת האמריקאית טייאנה טיילור. האלבום יצא לאור ב-19 ביוני 2020, על ידי חברות התקליטים GOOD Music ודאף ג'אם. מתוך האלבום יצאו שישה סינגלים. בעקבות צאתו אלבומה האולפן השני של טיילור "K.T.S.E.", טיילור הודיעה שתוציא מהדורה מחודשת לאלבום אשר תצא מחדש ביוני או ביולי 2018. לאחר מכן הודיעה בעמוד הטוויטר כי אינה עסקה בעבודת על גרסה חדשה בשל הסחות דעת שונות. "אני מניחה שלא תקבלו אחת כזו,". באוקטובר 2019, טיילור התראיינה באנטרטיינמנט ויקלי, בו סיפרה כי היא עובדת על אלבום חדש שכותרתו, "The Album", לאחר אכזבות ותסכולים רבים מהאלבום הקודם שלה. היא חשפה שלקחה שליטה יצירתית יותר באלבום בהשוואה ל-K.T.S.E., שהיה אלבום קצר ולא מה שציפתה להוציא. היא סיפרה שהיא "אני מוכנה לקחת אחריות מלאה אני צריכה להיות 110 אחוז על כל מה שאני עושה ויוצרת ולא לתת לאף אחד לפגוע בחזון היצירתי שלי". היא חשפה שעבור האלבום היא התמקדה ב"תיקון מה שלא עבד בפעם הראשונה, קבלתי הפעלה טובה יותר, יותר תקליטים, תקליטים ארוכים יותר... פשוט לתת לכולם יותר." היא ציינה כי תוציא מוזיקה חדשה עד השנה הבאה. מידע על האלבום The Album באתר AllMusic קניה וסט, טימבלנד, טייאנה טיילור, קרדיאק, מורדה ביטס, מייק דין The Album, genius (באנגלית) The Album (באנגלית)
עובד המדינה העירום

עובד המדינה העירום (באנגלית: The Naked Civil Servant) הוא סרט ביוגרפי משנת 1975, המבוסס על ספרו של קוונטין קריספ משנת 1968 באותו שם, בכיכובו של ג'ון הרט. את הסרט ביים ג'ק גולד, על פי תסריט מאת פיליפ מאקי. את הסרט הפיקה וריטי למברט. סרט טלוויזיה זה, אשר שודר בהקרנת בכורה ב-17 בדצמבר 1975, הופק על ידי Thames Television עבור ערוץ הטלוויזיה הבריטי ITV. הסרט, 77 דקות אורכו, מתאר את חייו של קריספ החל מגיל ההתבגרות ועל לגיל העמידה. על הופעתו בסרט, זכה הרט בפרס באפט"א עבור השחקן הטוב ביותר לשנת 1976. ההפקה זכתה בפרס איטליה (Prix Italia) לשנת 1976. בשנת 1976 הסרט הוקרן בערוץ הטלוויזיה האמריקאי WWOR-TV ומאוחר יותר גם בערוץ PBS.‏ בשנת 2000 הסרט דורג במקום הרביעי בסקר שנערך בין אנשי מקצוע בתעשייה לצורך יצירת רשימה 100 הסרטים הטובים ביותר של המאה ה-20 של מכון הסרטים הבריטי. סרט זה היה הגבוה ביותר ברשימה מבין סרטי ITV. בשנת 2005 הסרט הופץ למכירה בפורמט DVD. בשנת 2009, הרט שב לגלם את דמותו של קריספ בסרט "אנגלי בניו יורק", שתיאר את השנים האחרונות בחייו של קריספ, אותן העביר במנהטן. אנגלי בניו יורק "עובד המדינה העירום", במסד הנתונים הקולנועיים IMDb (באנגלית) "עובד המדינה העירום", באתר AllMovie (באנגלית) "עובד המדינה העירום", במסד הנתונים הקולנועיים KinoPoisk (ברוסית) "Knitting Circle: Quentin Crisp". The Knitting Circle. 2005-09-03. אורכב מ-המקור ב-2 בינואר 2008. נבדק ב-2008-04-06. {{cite news}}: (עזרה) "Actor Hurt to reprise Crisp role". BBC News. 29 באפריל 2008. נבדק ב-25 במאי 2010. {{cite news}}: (עזרה)
רם יבנה

רם יבנה הוא קצין צה"ל במילואים בדרגת תת-אלוף, שירת כראש החטיבה האסטרטגית וכקצין המודיעין של פיקוד הצפון. יבנה התגייס לצה"ל ב-1986 ועשה את מרבית שירותו באגף המודיעין. בשנת 2000 מונה לראש ענף סוריה בפיקוד הצפון, ב-2003 מונה לקצין המודיעין של אוגדת אזור יהודה ושומרון. ב-2006 מונה לראש זירת טרור בחטיבת המחקר. ב-2008 מונה לקצין המודיעין של פיקוד הצפון. ב-2011 מונה לראש מחלקת תכנון בחטיבת המחקר. ב-2013 מונה לסגן ראש חטיבת המחקר. בשנים 2015 עד 2018 כיהן כראש החטיבה האסטרטגית באגף התכנון. יבנה סיים ב-1995 תואר ראשון בלימודי המזרח התיכון והיסטוריה כללית מאוניברסיטת חיפה, וב-2006 סיים תואר שני במדע המדינה מהמכללה לביטחון לאומי ואוניברסיטת חיפה. פרופיל באתר jinsa.org
גיום קוסטו האב

גיום קוסטו האב (בצרפתית: Guillaume Coustou; ‏ 1677, ליון – 1746, פריז) היה פסל צרפתי, שפיסל בסגנון הבארוק ועבד עבור לואי הארבעה עשר ולואי החמישה עשר והפך למנהל האקדמיה המלכותית לציור ופיסול. גיום קוסטו האב השתייך למשפחה של פסלים: היה אחיין של אנטואן קואזוו ואחיו הצעיר של ניקולה קוסטו ואביו של גיום קוסטו הבן. גיום בדומה לאחיו המבוגר ניקולה זכה בפרס רומא שאיפשר לו ארבע שנות לימוד ברומא אבל נטש לימודים אלו ובחר להתחיל בעבודה מעשית כאמן, עבד זמן מה בסטודיו של פייר לה גרוס וחזר לפריז. כאשר חזר לפריז עזר לדודו אנטואן קואזוו בבנית מונומנט תהילה ומרקורי עבור ארמון מרלי (מקום מנוחה חדש של לואי הארבעה עשר סמוך לארמון ורסאי), בשנים 1740–1745 לאחר מכן יצר עבור ארמון מרלי את סוסי מרלי כתחליף על בסיס פסלי מאלפי הסוסים של כיכר הקווירינאלה ברומא. בשנת 1704 התקבל קוסטו לאקדמיה המלכותית לציור ופיסול ובשנת 1733 הפך למנהלה. בשנת 1714 שיתף פעולע עם אחיו ניקולה ביצירת צמד הפסלים סביב נושא אפולו רודף אחר דפנה גיום פיסל את דפנה. סוס מרלי במוזיאון הלובר רישום לימודי של סוס מרלי במוזיאון המטרופוליטן לאמנות סוס מרלי במוזיאון הלובר סוס מרלי בכיכר הקונקורד הרקולס במוזיאון הלובר דפנה נרדפת על ידי אפולו בגני טווילרי היפומנס בגני טווילרי פסל של דיאנה בגני לוקסמבורג לפני ארמון לוקסמבורג - העתק של פסל רומי עתיק שנמצא במוזיאון הלובר מדיה וקבצים בנושא גיום קוסטו האב בוויקישיתוף גיום קוסטו האב, באתר אנציקלופדיה בריטניקה (באנגלית)
צלקת המילה

צלקת המילה היא צלקת שנוצרת אצל גברים שעברו מילה. בחלק מהמקרים הצלקת יכולה להיות בצבע כהה יותר, ובכל המקרים היא תקיף את ציר הפין. הצלקת, המקיפה את ציר איבר המין בחלקו העליון, ממוקמת בגבול עור הציר ושארית העורלה הפנימית, שהיא החלק של העורלה שלא הוסרה במהלך ברית המילה. שריד עורלה זה הוא רירית שנמצאת בין העטרה לצלקת ברית המילה, מה שגורם לריפוי רקמות שונה. בברית מילה למבוגרים חלק מהפרנולום (אנ') עשוי להישאר על כנו. שארית העורלה היא רירית מיובשת ולעיתים קרובות יכולה להיות בעלת צבע ומרקם שונה משאר עור הפין. הצבע יכול להיות ורדרד או בצבע בהיר, והוא בדרך כלל מתכסה בקרטין כדי להגן עליו מפני סביבה יבשה. חלק מצלקות המילה מתאפיינות בהבדל צבע ניכר בינן ובין המוט. צלקת המילה תלויה בטכניקה שבה נעשתה המילה. טכניקות כירורגיות פתוחות תוך שימוש בתפרים עלולות לגרום להצטלקות לא אחידה במקום שבו הונחו התפרים. מילה לתינוק אינה דורשת תפרים ולכן יכולה לגרום לצלקת עדינה ושווה. מילה בגיל מאוחר יותר המתבצעת ללא תפרים (טכניקות המשתמשות בדבק רקמות ציאנו-אקרילט במקום תפרים וטכניקות כמו פלסטיבל שמתרפאות בכוונה משנית) גורמת לרוב לצלקת היקפית אחידה.[דרוש מקור] צלקת טבעת חומה מובחנת הנובעת ממילה של יילודים בשיטת מהדק גומקו (אנ') לפני ואחרי שקע חתוך על איבר מין נימול צלקת חומה נראית בשיטת ההדק של גומקו. איבר מין נימול ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.